**Te voi iubi la noapte**

*Liliana Roibu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Te voi iubi la noapte

de Liliana Roibu

Își varsă raiul mirul

În sărutări de foc

Adie blând zefirul,

Ninge cu flori de soc.

Te voi răpi în șoaptă,

Să nu te temi, femeie!

Tu lasă-te furată

Pe mândre curcubeie.

Te voi iubi la noapte,

Să nu te temi, femeie!

Te-oi înveli în șoapte

Pe pat de orhidee.

Voi pregăti ospățul

La flacăra iubirii,

Aprinde-voi opaițul

În hanul nemuririi.

Fâșii de lume nouă

În umbre luminoase,

Pe coapsele de rouă

Picta- vor unduioase.

Zvâcnesc fierbinți dorințe

În icnet de plăcere,

Un val de neputințe

Alearg-o mângâiere.

În cearcănele lunii

Ne-om odihni privirea

Legați vom fi, nebunii

Ce-au învățat iubirea.

Vol. Inelul cu diamante